
	[bookmark: nev]BUZA ALEXA KATICA
alexakatica05@gmail.com
Aerobik edző
BSc, 5. félév
Szegedi Tudományegyetem
Juhász Gyula Pedagógusképző Kar
	
[bookmark: _GoBack]






Témavezető:
	Dr. habil. Molnár Andor
egyetemi docens, SZTE JGYPK




Zsírfóbia az egyetemi hallgatók körében

Bevezetés
Világszerte fokozódó egészségügyi problémát jelent az obezitás, de az elhízott személyekkel szembeni előítéletek, a hátrányos megkülönböztetés, a megbélyegzés, összefoglalva a zsírfóbia is nehézséget jelent. Az áldozat és az elkövető szempontjából is jelentős személyes és szociális következményei lehetnek. Az obezitás diszkriminációjára, a zsírfóbiára való hajlam azonosítására szolgáló validált mérőeszköz eddig nem állt a hazai kutatók rendelkezésére.
Célkitűzés
Kutatásom elsődleges célja a zsírfóbiára való hajlam feltérképezésére szolgáló két kérdéssor (Fat Phobia Scale /FPS/, Antifat Attitude Test /AFAT/) magyar nyelvű változatainak elkészítése és megbízhatóságuk tesztelése volt. Másodlagos célkitűzésem a kérdéssorok tesztelése hazai egyetemi hallgatók körében, az elhízottsággal szembeni előítéletességük felmérése, a nemek, illetve az inaktív és rendszeresen sportoló egyetemisták összehasonlítása, továbbá a zsírfóbia néhány korrelátumának feltárása.
Anyagok és módszerek
A saját kérdésekkel kiegészített FPS és AFAT kérdéssorokat 439 fő (166 férfi és 273 nő) nem sportszakos egyetemi hallgató töltötte ki. Közülük 69 hallgatónő testösszetétel vizsgálaton is részt vett.
Eredmények
A kérdéssorok fordítása és tesztelése sikeresnek mondható. Jó belső konzisztenciájú, erős reliabilitást mutató magyar verziókat sikerült létrehozni. Az egyetemisták vizsgálata alapján megállapítható, hogy a férfiak hajlamosabbak a kövérekkel szembeni diszkriminációra, mint a nők, továbbá a rendszeresen sportolók előítéletesebbek, mint az inaktívak. Pozitív korrelációs összefüggést detektáltam a testmagasság és az AFAT eredményei között. Az AFAT pozitívan korrelál a fittség fontosságával. Az AFAT és az FPS eredményei is egyenes arányban állnak azzal, hogy a válaszadók mennyire tartják fontosnak mások soványságát vagy kövérségét. Az AFAT és az FPS közötti pozitív korreláció szignifikáns. A BMI, a testzsír%, és az izom% nem mutatott összefüggést az AFAT és FPS kérdéssorokkal, viszont a testsúly, valamint az nyugalmi anyagcsere negatívan korrelált az FPS-sel.
Következtetések
Az eredmények nagyrészt egybevágnak a nemzetközi szakirodalmi adatokkal, és arra utalnak, hogy az AFAT és az FPS további felhasználásra alkalmasak és szerepet játszhatnak az előítéletesség és a bullying megelőzésében, felismerésében, kezelésében.



